Men den ambisiøse danserinnen ønsker å sikte enda høyere i livet, og havner snart i sengene til forskjellige lystne grever og prinser - som hun håper kan gi henne livet som hun lengter etter. I London havner hun i armene til den unge Lord Stuart de Mackenzie, som flyr sammen med henne til Venezia. Hun går under kallenavnet "La Barberina" og hun møter blant annet den prøyssiske kong Friedrich II. Hun avbryter deretter forlovelsen med Lord Stuart, for å begynne som elskerinnen til kong Friedrich.